**Της Ελλάδας τα παιδιά**

Στα βουνά της Αλβανίας

της Ελλάδας τα παιδιά

πολεμούνε τον εχθρό μας

όλα τους με μια καρδιά.

Πολεμούνε σαν λιοντάρια

μπρος στην πρώτη τη γραμμή

απ’ το χώμα μας μην πάρει

ο εχθρός μια σπιθαμή.

Κάνουν τείχος τα κορμιά τους

μην περάσει η σκλαβιά

και προσφέρουν τη ζωή τους

για τιμή και λευτεριά.

Δε φοβούνται ούτε βόλια

ούτε χιόνι και βοριά

και την πείνα τους ξεχνούνε

πάντα για τη λευτεριά.